ওড়না
ওড়না মেয়েদের একটি পোশাক, এটি চাদর বা দোপাট্টা নামেও পরিচিত। এটি একপ্রস্থ একটি কাপড় যা সাধারণত বুকের ওপর পরিধান করা হয়, তবে অনেকে ওড়না মাথা আবৃত করতেও ব্যবহার করেন। ওড়না এক রঙা বা বিভিন্ন রঙের ও বর্নিল নকশা সম্বলিতও হয়ে থাকে। ওড়না সাধারণত সালোয়ার কামিজ, লেহেঙ্গা, শাড়ি ইত্যাদির সাথে একত্রে পরা হয়। ওড়নার ব্যবহার মূলতঃ দক্ষিণ এশিয়া, বিশেষ করেঃ বাংলাদেশ, ভারত, পাকিস্তান, আফগানিস্তান প্রভৃতি দেশে বেশি হয়।